حسن فتحى

حسن فتحى (25 مارس 1900 - 30 نوفمبر 1989) معمارى مصرى 

 نشأته 
اتولد حسن فتحى يوم 25 مارس 1900
اتشهر من ناحية انه اول من كتب عن عقدة النقص عند المعماريين المصريين اتجاه الغربيين

 دبلوم العماره من المهندس خانه – جامعه الملك فؤاد الاول (جامعه القاهره حالى) (1926)
 مهندس بالمجالس البلديه (1926 - 1930)
 مدرس بكليه الفنون الجميله (1930 - 1946)
 ريس ادارة المبانى المدرسية بوزارة المعارف (1949 - 1952)
 خبير بمنظمه الامم المتحده لاعانة اللاجئين (1950)
 استاذ بكليه الفنون الجميله وريس قسم العماره بدايه من (1954 ل1957) (1953- 1957)
 خبير فى مؤسسه "دوكسيادس" للتصميم والانشا بأثينا وحاضر بمعهد أثينا للتكنولوجيا وشارك فى بحث عن مدينه المستقبل من (1959 الى 1961) (1957- 1962)
 ريس مشروع تجريبى للاسكان تبع وزاره البحث العلمى بالقاهره ومستشار لوزاره السياحه (1963- 1965)
 خبير بمنظمه الامم المتحده فى مشروع التنمية بالمملكه العربيه السعوديه (1966)
 استاذ زاير فى قسم تخطيط المدن والعماره بجامعه الازهر (1966 - 1967)
 خبير بمعهد أدلاى استفسون بجامعه شيكاجو (1967 - 1969)
 استاذ زاير للاسكان الريفى فى كليه الزراعه جامعه القاهره (1975 - 1977)

 اشهر اعماله 
اكثر من 160 مشروع
 1937 فيلا جرافيس و كانت اول بيت يستخدم فيه عناصر جديدة زى الحوش المركزى والفصل بين المساحات العامة والخاصة والمقعد والمشربية وذلك خلافا لأعماله السابقة اللى كان يغلب عليها النمط المعمارى العالمي.
 1941 بيت للجمعية الزراعيه الملكيه فى بهتيم. و هو اول مشروع يستخدم الطين فى بنائه وبسببه اتجه لاكتشاف تقنيات البنا النوبية لانشاء القبة والقبو.
 1948 قرية القرنة اشهر اعماله اللى روى قصة بنائها فى كتاب عمارة الفقراو ده شد الانتباه العالمى ليه. و تم بنا بعض المبانى الخدمية و 130 بيت من اصل 900 بيت كان من المخطط بنائها.
 1949 فيلا عزيزة هانم حسنين, هيا اول مشروع يستخدم فى بنائه الحجر.
 1950 جامع فى البنجاب بالهند واستخدم فيه لأول مرة بلاطات مطوية خفيفة الوزن baratsi truss لتغطية السقف
 1967 قرية باريس واستطاع فيها الوصول لخفض هايل لدرجة الحرارة يوصل الى 15 درجة مئوية (15 درجة مئوية فرق الحرارة بين جوه الفراغ وخارجه) باستخدام اساليب التهوية الطبيعية لمبنى السوق وتم بناه بالطوب الرملي

 مؤلفاته 
 "قصة مشربية".
 قصة " Le Pays d`Utopie " فى مجلة " La Revue du Caire ".
 عمارة الفقرا
 كتاب "العمارة والبيئه" ـ كتابك ـ دار المعارف 1977.
 كتاب "الطاقه الطبيعيه والعماره التقليديه: مبادئ و أمثله من المناخ الجاف الحار"، جامعه الامم المتحده طوكيو، المؤسسة العربية للدراسات والنشر، الطبعة الأولى1988
 الكتير من الابحاث فى مجال العماره والاسكان والتخطيط العمرانى وتاريخ العماره بالانجليزيه والفرنسيه والعربيه

 الجوايز 
 1959 جايزه الدوله التشجيعيه للفنون الجميله (ميداليه دهب)عن تصميم و تنفيذ قريه " القرنه الجديده " (النموذجيه بالأقصر)، و كان اول معمارى يحصل عليها عند تأسيس الجايزه فى 1959- مصر
 1959 ميداليه وزاره التربيه والتعليم - مصر
 1960 ميداليه هيئه الاثار المصريه - مصر
 1967 جايزه الدوله التقديريه للفنون الجميله - مصر
 1968 وسام العلوم والفنون من الطبقه الأولى - مصر
 1980 جايزه الرئيس - منظمه الاغاخان للعماره
 1980 اول فايز بجايزه نوبل البديله RLA هيا جايزه بيقدمها البرلمان السويدى فى اليوم السابق لتوزيع جوايز نوبل اللى بيقدمها ملك وملكة السويد (و اللى متضمش جايزة للهندسة المعمارية)
 1980 جايزه بالزان العالمية - ايطاليا
 1984 الميدالية الذهبية الأولى - الاتحاد الدولى للمعماريين فى باريس (لقبه الاتحاد الدولى للمعماريين UIA بأحسن مهندس معمارى فى العالم فى الوقت ده ، والاتحاد ده بيضم تسع الاف معمارى يمثلو 98 دوله، و أعلن وقتها أن نظرياته الانشائيه ومفاهيمه المعماريه يتم تدريسها للطلبه فى 44 جامعه بالولايات المتحده و كندا وجامعات اخرى فى دول شمال اوروبا)
 1987 جايزة لويس سوليفان للعماره (ميداليه ذهب) - الاتحاد الدولى للبنا والحرف التقليديه
 1988 الجايزة التذكارية لكليه الفنون الجميله بجامعه المنيا اللى اتقدمت له فى المؤتمر العلمى الرابع ليها و أعلن حسن فتحى عند تسلمه الجايزه ان ده كان هوه اول تكريم من محفل اكاديمى مصرى يحصل عليه فى حياته، و كان ده قبل وفاته سنة واحده
 1989 جايزة برنامج الامم المتحده للمستوطنات البشريه

 وفاته 
توفى فى القاهرة يوم 30 نوفمبر 1989

 مصادر 

 لينكات برانيه 

 www.hassanfathy.webs.com (الموقع الشخصى)

تصنيف:متعلمين فى جامعة القاهره
تصنيف:معماريين مصريين
تصنيف:مهندسين مصريين
تصنيف:مصريين اخدوا جايزة الدوله التقديريه
تصنيف:اسكندرانيه